CINQUE TERRE - ELBA - LIGURIA
4 DANA AUTOBUSOM
RASPOLOŽIVI TERMINI
Odaberite jedan od nadolazećih termina:
05.10. - 08.10.   Cijena: 445KM
CINQUE TERRE-ELBA-LIGURIA - DIO UNESCO-VE SVJETSKE KULTURNE BAŠTINE
PROGRAM PUTOVANJA
1.dan. BANJA LUKA, MANTOVA, MODENA
Polazak autobusa u 23:00 sati sa Stare autobuske stanice u Banjaluci. Vožnja preko Slovenije i Italije uz povremena zaustavljanja tokom puta. Dolazak u MANTOVU - grad porodice GONZAGA, ljubitelja umjetnosti, razgled grada: PALAZZO DUCALE, KATEDRALA, KAPATENOVA PALAČA, TRG SORDELLO,… Vožnja do MODENE, razgled grada: VELIČANSTVENA KATEDRALA U MODENI, PIAZZA GRANDE, PALAČA D'ESTE… Nastavak vožnje prema hotelu. Smještaj u hotel. Noćenje.
2.dan. PIOMBINO, ELBA, PORTOFERRAIO
Doručak. Cjelodnevni fakultativni izlet na Elbu najveći otok u toskanskom arhipelagu. Vožnja autobusom do Piombina i ukrcavanje na trajekt. Ugodna vožnja brodom cca 50 min, iskrcavanje u PORTOFERRAIU, NAJVEĆEM GRADU OTOKA, koji je osnovao toskanski vojvoda Cosimo de Medici 1548. godine, te u njemu dao izgraditi fascinantan sklop utvrđenja, brojne palače, crkve i šetnice koje ćemo posjetiti. Otok je najviše proslavio francuski car Napoleon, jer je 1814. prognan na Elbu, i na njoj proveo 300 dana, nakon čega uspjeva pobjeći u Francusku i konačno biva poražen u bitci kod Waterlooa. U Portoferraiu se nalazi muzej njemu posvećen. Na Elbi je sve u znaku Napoleona. U novije vrijeme otok je postao poznat po svojim vinima, ljetnom turizmu i prekrasnim plažama. Šetnja i razgled pitoresknog gradića. Posjet NAPOLEONOVOM MUZEJU… Slobodno vrijeme. Povratak trajektom u Piombino. Povratak u hotel. Noćenje.
3.dan. PORTOVENERE, CINQUE TERRE
Doručak. Vožnja autobusom do grada LA SPEZIA. Izlet u PORTOVENERE lokalnim autobusom. Portovenere je jedan od najljepših utvrđenih gradića ligurske obale, s crkvom Sv. Petra apostola i utvrdom iz 12. stoljeća s koje se pruža prekrasan pogled na arhipelag i cijeli zaljev La Spezia. Šetnja živopisnom gradskom rivom i razgled gradića. Portovenere je dio zaštićenog Parka prirode Porto Venere te je od 1997. na UNESCO-voj listi svjetske baštine. Povratak u La Speziu. Izlet u CINQUE TERRE, nacionalni park i područje pod zaštitom UNESCO-a, carstvo prirode puno mediteranskih mirisa. Vinogradi, maslinici, terase ograđene tisućama kilometara suhozida, pitoreskni utvrde-gradići. vožnja vlakom među gradićima: RIOMAGGIORE s utvrdom iz 15 st., poznatom La Via dell'Amore „stazom ljubavi“ (ukoliko je otvorena) šetamo (30-40 minuta) do gradića MANAROLA s prekrasnim vidikovcima, vlakom preko gradića CORNIGLIA do VERNAZZE sa starom saracenskom utvrdom. Dolazak u MONTEROSSO, jedno od najšarmantnijih ljetovališta ligurske obale. Povratak autobusom do hotela. Noćenje.
4.dan. RAPALLO, PORTOFINO, BANJA LUKA
Doručak. Dolazak u Rapallo i razgled pitoresknog gradića. Vožnja uz Santa Margheritu. Fakultativna vožnja brodićem u Portofino, slikoviti gradić, ekskluzivno odmaralište u kojem su odmarali: Sophia Loren, Richard Burton, Elizabeth Taylor... Vožnja prema Banjaluci uz kraća zadržavanja zokom puta. Dolazak u Banjaluku u kasnim noćnim satima.
CIJENA UKLJUČUJE
Prijevoz autobusom visoke turističke kategorije (TV, video,klima, WC), 3 noćenja s doručkom u hotelu 3*, osiguranje jamčevine i osiguranje od odgovornosti, stručno vodstvo i organizaciju putovanja.
CIJENA NE UKLJUČUJE
Ulaznice za pojedine objekte i lokalitete koji se posjećuju, vožnja vlakom, izlet brodićem u Portofino 15 €, fakultativni izlet na ELBU 45 €, putno osiguranje.
NAPOMENA
Obavezna doplata za boravišnu pristojbu: 1€ po osobi i danu. Plaćanje na licu mjesta, djeca do 10 godina ne plaćaju. Informativne cijene ulaznica: karta za vlak i ulaznica za Nacionalni park Cinque Terre cca 16€, karta za autobus za Portovenere cca 5€, ulaznica za Napoleonov muzej u Portoferraiu cca 5€, Forte Falcone Portoferraio cca 3€, Forte Stella Portoferraio cca 2€...